અમદાવાદ: રાજ્યભરની ગ્રાન્ટેડ કોલેજોમાં કાર્યરત પ્રોફેસરો ઉપર એ ટ્યૂશનના મુદ્દે સરકારે કડક વલણ અપનાવ્યું છે. ઉચ્ચ શિક્ષણ કચેરીએ દર મહિને પ્રોફેસરો ટ્યૂશન ન કરાવતા હોવાનું સોગંદનામું મોકલવા કડક તાકીદ કરી છે. આદેશ પહેલાં પણ અમલી હતો પરંતુ કોલેજ સંચાલકો દર મહિને સોગંદનામું મોકલવાના મુદ્દે ઠાગાઠૈયા કરતા હતા, પરંતુ શિક્ષણ વિભાગોએ કોલેજનો પગાર બંધ કરી દેવાની ધમકી આપી છે.